*Dövlət Radiotezliklər İdarəsinin*

*01 noyabr 2021-ci il tarixli 158 nömrəli*

*əmri ilə təsdiq edilmişdir*

**Baza stansiyası (BS) üzrə Anketlərin (qrup halında) doldurulmasına dair**

**T Ə L İ M A T**

1. **Ümumi müddəalar**

Azərbaycan Respublikası Nazirlər Kabinetinin 2007-ci il 1 fevral tarixli 22 nömrəli qərarı ilə təsdiq edilmiş “Radiotezliklərin ayrılması, qeydiyyatı, istifadəsi və ödənişlərin təyin olunması Qaydaları”nın 2.24-cü bəndinə əsasən Dövlət Radiotezliklər İdarəsi (bundan sonra – DRİ) tərəfindən istifadəçiyə yaradılacaq şəbəkənin təyinatına uyğun verilmiş anketlər doldurularaq geri qaytarılır, 2.25-ci bəndinə görə isə təqdim olunmuş anket materiallarına əsasən hər bir radiorabitə vasitəsi üçün ödəniş aparıldıqdan sonra, həmin radiorabitə vasitələri DRİ-də qeydiyyata alınır və onların istifadəsinə icazə vərəqələri verilir.

Radiorabitə vasitəsi üzrə anket formaları DRİ-nin rəsmi saytından (https://dri.az/page/6 ünvanı) yüklənilir.

Anket forması doldurularkən bu Təlimatın tələbləri gözlənilməlidir. Anket doldurulduqdan və təsdiq edildikdən sonra DRİ-yə kağız daşıyıcıda və ya elektron formada (scan şəkildə dri.az saytı üzərindən) təqdim olunur.

Eyni zamanda e-gov.az saytı üzərindən (Radiorabitə vasitələrinin qeydiyyatı üçün müraciətin və sənədlərin qəbulu bölməsi) anket sənədləri təqdim edilə bilər. İnzibati reqlamentə uyğun olaraq sorğu və ona əlavə edilən sənədlər DRİ-də araşdırılır, aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə ərizəçiyə 5 gündən gec olmayaraq yazılı məlumat verilir. Onlar aradan qaldırıldıqdan və təkrar sorğu ilə müraciət edildikdən sonra onlara 15 gün müddətində baxılır və müvafiq qərar qəbul edilir.

1. **Anket formasında istifadə edilən əsas anlayışlar**

**Baza stansiyası** – səyyar, mobil (sellülar) və simsiz məlumatötürmə və rabitə sitemlərində mobil və stasionar abunəçi terminalları ilə bilavasitə əlaqə yaradan sabit radioötürücü və qəbuledici stansiya.

**Site\_İD -** BS-ya təyin edilmiş identifikasiya nömrəsi.

**Texnologiya növü** - BS-nin qurulma texnologiyası (LTE, 2G, 3G, 4G və s.)

1. **Anket formasının doldurulmasına dair izahlar**

1-ci sətrdə **(“Məxsus olduğu hüquqi və fiziki şəxsin adı”**) dövlət qeydiyyatından keçmiş hüquqi şəxsin və ya VÖEN sahibi olan fiziki şəxsin qeydiyyata alındığı tam adı yazılır.

2-ci sütün **(“Site\_İD”)** BS-ə təyin edilmiş identifikasiya nömrəsi.

3-cü sütun **(“Quraşdırma məntəqəsi, ünvan”** hər bir BS-nin faktiki quraşdırıldığı ünvan, inzibati ərazi vahidi qeyd olunur.

4 və 5-ci sütunlar **(“Coğrafi koordinatları” E/N)**- hər bir BS-nın faktiki quraşdırıldığı ünvanın (yerin) coğrafi koordinatları ( E və N) qeyd edilir.6-cı sütun **(“Tipi,markası”)** hər bir BS-nin modeli və markası qeyd edilir.

7-ci sütun **(“Çıxış gücü”)** hər bir BS-nin efirə yaydığı siqnalın maksimum səviyyəsi (Vt/dBm) qeyd edilir.

8-ci sütun **(“Texnologiya növü”)** hər bir BS-dəistifadə olunan texnologiyası (LTE, 2G, 3G, 4G və s.)

9-cu sütun **(“İstismara verildiyi tarix”)** hər birBS-ninistismara verilmə tarixi qeyd olunur.

10-cu sütun **(“Antenanın markası”)** hər bir BS-ə qoşulmuş antenanın markası qeyd olunur.

11-ci sütun **(“şüalanma azimutu”)** - BS antenlərinin sektorlar üzrə maksimum yayım istiqaməti (dərəcə) qeyd olunur.

12-ci sütun **(“Antenanın polyarizasiyası”)** ötürülən siqnalın vertikal (V) və ya horizontal (H) müstəvidə yayımlanması qeyd olunur.

13-cü sütun (**“Antenanın asılma hündürlüyü,metr və sayı”)**  antenanın yer səthindən hündürlüyü və panellərin sayı qeyd olunur.

14-cü sürun **(“Tezliyi (MHs)”)** hər bir BS- inə kökləndiyi radiotezlik(lər) kanalları qeyd edilir.

15-ci sürun **(“Tezlik zolağının eni (MHs)”)** ayrılmış tezlik kanalları üzrə istifadə edilən tezlik zolağının eni qeyd edilir.

16-ı sütun **(“Kanalların sayı”)** hər bir BS-in kökləndiyi tezlik kanalların sayı qeyd olunur.